
REFERAT DE APROBARE
a proiectului de hotărâre privind aprobarea contului de încheiere a exercițiului bugetar pe anul 2022 al Comunei Șoldanu, Județul Călăraşi
Subsemnatul, Valeriu MUSTĂȚEA, Viceprimarul Comunei Șoldanu cu atribuții de primar, 
Văzând:
· Hotărârea Consiliului local al comunei Șoldanu nr. 8 din 10.02.2022 privind aprobarea bugetului local pe anul 2022 al Comunei Șoldanu, Județul Călărași, modificată și completată prin hotărârile de aprobare a rectificării.
Luând în considerare:
· prevederile art. 9 pct. 3 din Carta europeană a autonomiei locale, adoptată la Strasbourg la 15 octombrie 1985 şi ratificată prin Legea nr. 199/1997;
· prevederile art. 121 alin. (1) și (2) din Constituția României, republicată, aprobată prin Legea de revizuire a Constituției României nr.429/2003;
· prevederile art. 7 alin. (2) din Codul civil al României, aprobat prin Legea nr. 287/2009, republicată, modificată și completată;
· prevederile art.211 din Ordonanța de urgență a Guvernului nr.57/2019 privind Codul Administrativ;
· prevederile Legii nr.24/2000 privind normele de tehnică legislativă pentru elaborarea actelor normative, rerepublicată, modificată și completată.
Analizând prevederile:
· Ordonanței de urgență a Guvernului nr. 57/2019 privind Codul Administrativ, cu modificările și completările ulterioare: 
· art. 87 alin. (1) - În cadrul politicii economice naționale, unitățile administrativ-teritoriale au dreptul la resurse financiare proprii, pe care autoritățile administrației publice locale le stabilesc, le administrează și le utilizează pentru exercitarea competenței și a atribuțiilor ce le revin, în condițiile legii; 
· art. 88 - Bugetele locale ale unităților/subdiviziunilor administrativ-teritoriale se elaborează, se aprobă, se execută și se raportează în condițiile legii care reglementează finanțele publice locale;
· art. 129 alin. (1) - Consiliul local are inițiativă și hotărăște, în condițiile legii, în toate problemele de interes local, cu excepția celor care sunt date prin lege în competența altor autorități ale administrației publice locale sau centrale;
· art. 129 alin. (2) lit. b) - Consiliul local exercită următoarele categorii de atribuții: atribuții privind dezvoltarea economico-socială și de mediu a comunei, orașului sau municipiului;
· art. 129 alin. (4) lit. a) - În exercitarea atribuțiilor prevăzute la alin. (2) lit. b), consiliul local: aprobă, la propunerea primarului, bugetul unității administrativ-teritoriale, virările de credite, modul de utilizare a rezervei bugetare și contul de încheiere a exercițiului bugetar;
· art. 155 alin. (1) lit. c) - Primarul îndeplinește următoarele categorii principale de atribuții: atribuții referitoare la bugetul local al unității administrativ-teritoriale;
· art. 155 alin. (4) lit. b) - În exercitarea atribuțiilor prevăzute la alin. (1) lit. c), primarul: întocmește proiectul bugetului unității administrativ-teritoriale și contul de încheiere a exercițiului bugetar și le supune spre aprobare consiliului local, în condițiile și la termenele prevăzute de lege;
· Legii nr. 273/2006 privind finanțele publice locale, cu modificările și completările ulterioare: 
· art. 11 alin. (2) - Toate operațiunile de încasări și plăți efectuate în cursul unui an bugetar în contul unui buget aparțin exercițiului corespunzător de execuție a bugetului respectiv.
· art. 57 alin. (1) - Ordonatorii principali de credite întocmesc și prezintă spre aprobare autorităților deliberative, până la data de 31 mai a anului următor, conturile anuale de execuție a bugetelor prevăzute la art. 1 alin. (2), în următoarea structură: 
· la venituri: 
· prevederi bugetare inițiale; 
· prevederi bugetare definitive; 
· încasări realizate; 
· la cheltuieli: 
· credite bugetare inițiale; 
· credite bugetare definitive; 
· plăți efectuate. 
· art. 73 alin. (3) - Autoritățile executive și președinții consiliilor județene au obligația publicării pe pagina de Internet a instituțiilor publice și/sau prin afișaj public a proiectului de buget, a bugetului aprobat, a execuției bugetului, a evoluției execuției bugetului, a rectificării bugetului și a contului de execuție, precum și actualizarea informațiilor cel puțin o data pe trimestru.
· Ordinului Ministrului Finanțelor Publice nr. 4271/2022 pentru aprobarea Normelor metodologice privind încheierea exercițiului bugetar al anului 2022.
Față de elementele prezentate, în temeiul art. 136 alin. (1) coroborate art. 139 alin. (1) și alin. (2) lit. a) și art. 196 alin. (1) lit. a) teza întâi din Ordonanța de urgență a Guvernului nr. 57/2019 privind Codul Administrativ, propun spre dezbatere și aprobare Proiectul de hotărâre înregistrat în Registrul pentru evidența proiectelor de hotărâri ale Consiliului Local al Comunei Șoldanu cu nr. 11 din 19.02.2023, privind aprobarea contului de încheiere a exercițiului bugetar pe anul 2022 al Comunei Șoldanu, Județul Călărași, însoțit de Anexa ce face parte integrantă din prezentul proiect de hotărâre.

